BERRIOZABAL BÓVEDA (EAJ, 2019-09-26):
Eskerrik asko, legebiltzar-burua.
Zertaz hitz egitera etorri gara gaur, Ubera andrea? Hau da gaitasuna zerikusirik ez daukaten gaiak nahasten saiatzeko, zeren eta ustez itunpeko lan gatazkaz ari garenean, bi talde, sare publikoko ordezkapen, sistema, aniztasunaz eta ekitateaz hitz egiten digute. Helburua argia, titular potoloren bat saltzen saiatzea. Hori bai, gaurko gaiari itzal eginez bide batez.
Nor ari zen aurreko puntuan komunikabide bidezko politika egiteaz, Ubera andrea? Efektu kolpeak ustez eman nahi dituen Gobernuaz? Iruditzen zait zuk badakizula dezente horretaz guztiaz.
Zer esango dizut? Legebiltzarkide bitartekari, epaile, arbitroarena, benetan, niri burutazio bat iruditzen zait eta ez dut uste hain hitz mingarria denik. Injerentzia bat da. Badakizu, proposamena egiten duzun momentuan badakizu ez Justizia Batzordeari ezta Hezkuntza Batzordeari ez dagokiola horretan aritzea, ez kontu honetan ez beste sektore baten egon daitekeen beste gatazka batean. Benetan, deigarria egiten zait proposamena.
Gero soldaten igoera aipatu da hemen. Hezkuntza alorrean 2019ko ekitaldirako presazko aurrekontu neurriak direla eta, lege-proiektu bat landu zuen hemen esan den bezala eta Eusko Jaurlaritzak ekarri zuen. Eta Euzko Alderdi Jeltzaleak baiezkoa eman zion otsailaren 14an egindako osoko bilkuran.
Lege-proiektu horretan itunpeko ikastetxeen gastuei aurre egiteko ekonomia moduluak igotzea onartzen zen, ia 20.000 milioi euro gehiago. Harritu nau zuk esandako gauza batek. Esan duzu otsailean lege onartu genuela. Ez dakit azpikontzientziak aukeratu dituen zure hitzak edo agian zure taldean momenturen batean eztabaida bat egon ote zen zer egin behar zen lege-proiektu horren aurrean, baina zuek ez zenuten parte hartu behingoan ere bozketa horretan. Ez zenuten parte hartu, hortaz. Onartu genuen gainontzekook eta Euzko Alderdi Jeltzalea hor egon zen erantzukizunez, ez EH Bildu bezala. Ez da gertatzen den lehenengo aldia. Gatazkarekin zerikusia duten eragile guzti-guztiek  - patronalek, sindikatuek, familiek -  aitortzen dute lan gatazka baten aurrean gaudela eta legebiltzar-taldeok ere ondo asko dakigu hori.
Ez al du merezi mahai gainean dagoen tresna bat eta oraindik erabili gabe dagoen tresna bati aukera bat ematea? Eta gainera, alde biek egin behar dute eskaria. Ez dagokio beste bati bitartekaritza eskaria, Gobernuak ezin du ofizioz bitartekaritza hori abian jarri. Aldeek eskatu behar dute beraiei behin eta berriro esan diegu hori dela gure ustez aukera bat eta ahalegindu beharko liratekeela horretan. Momentuz behintzat ez dute horretarako biderik hartu.
Noski kezkagarria dela. Nik hasieratik bertatik esan dizut Euzko Alderdi Jeltzalea oso kezkatuta dagoela elkarrizketa eza nabaria delako, komunikazio eza nabarmena delako eta komunikazioaren porrota delako. Baina kezka agertzen dugun bezala, uste dugu exijentzia bat ere egin behar diegula aldeei konponbide bat topatzeko saiakera bat egin dezaten, hori ere gure erantzukizuna delako eta Sailak ere bere kezka adierazi die, eta behin eta berriro, eta etengabe hartu eman izan du beraiekin, galdetzen duzu bildu da sindikatuekin? Bildu da familiekin? Ba noski bildu dela eta zuk ondo dakizu, ondo dakizu eta gainera sindikatuek beraiek etortzen dute Jaurlaritzarekin harremana dutela, etengabeko harremana dutela.
Gero jaitsiera demografikoa dela eta, lehen ere honetaz hitz egin dugu, jaitsiera demografikoaren aurrean enplegua mantendu eta irakasle plantillak zaharberritzea aldera proposamen jarri zuen mahaian Eusko Jaurlaritzak. Hortaz, Gobernua geldi dago, ez du egiten, beno, kontua da zuri ez gustatzea mahai gainean jartzen dena, eta beste kontu bat da geldi egotea.
Begira, guk, behin eta berriro, esan dugu adostasuna eta egonkortasuna behar duela sistemak eta adostasun horrek elkarrizketatik etorri behar duela.
El sistema educativo necesita de estabilidad para seguir avanzando en la senda de la calidad, la equidad y la capacidad de inclusión que le ha caracterizado siempre.
Eta lehendakariak joan den ostiralean erabili zituen hitz batzuekin amaitu nahiko nuke: "Pedimos realismo y responsabilidad. Pedimos preservar el objetivo central de la continuidad en la educación, no es necesario recurrir a la huelga cuando hay cauces para resolver los conflictos desde el diálogo y el acuerdo".
Eskerrik asko.